धमकी से दहशत में आए परिजन पुलिस को बिना कुछ बताए पीलीभीत के एक पेट्रोल पंप पर डेढ़ लाख रुपये लेकर पहुंचे। इसी बीच बदमाशों ने गंगाराम से फिर फोन कराया और रकम लेकर शाम को जहॉनाबाद के पेट्रोल पंप के पास पहुंचने को कहा। अनहोनी की आशंका पर परिजनों ने घटना की जानकारी माधोटांडा पुलिस को दी। प्रधानपति के अपहरण की सूचना पर पुलिस में हड़कंप मच गया। इस बावत एएसपी डॉ. अरविंद भूषण पांडेय का कहना है कि परिजनों संग फिरौती की रकम के साथ एसओजी टीम गई थी। एसओजी ने रकम गिनने के दौरान तीन बदमाशों को दबोचा है। प्रधानपति की बरामदगी की बावत वह चुप्पी साध गए। जिले से बाहर गए एसपी अमित वर्मा ने फोन पर बताया कि प्रधानपति के अपहरण में पुलिस ने गुडवर्क कर लिया है। सभी अपहरणकर्ता पुलिस के हाथ आ गए हैं।